Véget ért az NFL és a Papa John’s együttműködése | Fűzővel kifelé!
Home Hírek Hír Véget ért az NFL és a Papa John’s együttműködése
A pizzázólánc, aminek a gyengülő eladásait tavaly az akkori vezérigazgató John Schnatter a játékosok tiltakozásaira fogta, megszünteti a szponzorációját a ligával. Nyilván inkább lehetett köze az olcsó, közepes minőségű pizzának a számokhoz, ugyanis azóta vezérigazgatót is váltottak, aki elmondta, hogy nyolc év után úgy érzik, hogy nem ez a legmegfelelőbb módja a célközönségük megtalálásának. 22 csapattal van külön szerződésük is, ezeket nem bontják fel. A Papa John’s az egyik láthatóbb szponzor volt a közvetítések alatt, Peyton Manninggel klasszikussá váltak. Az alapító (és tavalyig vezérigazgató) John Schnatter annyira arcává vált a márkának és a szponzorációnak is, hogy Manning vele is ünnepelt a Super Bowl 50-en szerzett győzelme után – még mielőtt a sapkáját felvehette volna, azonnal odarohant, és puszit adott neki.
A cég valóban rossz helyzetben van, az eladásaik tavaly 3.9 százalékkal csökkentek, és tavaly nyár óta értékük harmadát vesztette el a részvényük. A tegnapi bejelentés óta további hat százalékot estek, ami azért elég jól mutatja: nem halódik a liga, még mindig értékesek a lehetőségek, a Fox sem véletlenül fizetett csillagászati összegeket a csütörtök esti közvetítésekért jövőre.
UPDATE: Mindeközben az NFL és a Pizza Hut megegyezett egy, a Papa John’s szerződésénél még nagyobb együttműködésben.